**เอสซีจี แท็กทีมคนรุ่นใหม่ สร้างสรรค์เทคโนโลยีดิจิทัลอัจฉริยะ**

**ชวนทุกคนใช้ชีวิตสมาร์ทพร้อมได้ดูแลโลก**

**ในงาน “SUSTAINABILITY EXPO 2022”**

**เอสซีจี แท็กทีมคนรุ่นใหม่ ชวนทุกคนก้าวสู่ไลฟ์สไตล์แห่งอนาคต ที่ความสะดวกสบาย ปลอดภัย และการได้ดูแลโลกจะเป็นเรื่องเดียวกัน ด้วยนวัตกรรมและเทคโนโลยีดิจิทัล ภายใต้คอนเซ็ป “Sustainability for All” ซึ่งจะนำความสุขในการใช้ชีวิต ความเพลิดเพลินของการอยู่อาศัย และสังคม สิ่งแวดล้อมที่น่าอยู่มาสู่ทุกคน ในงาน “SUSTAINABILITY EXPO 2022 : GOOD BALANCE, BETTER WORLD” มหกรรมด้านความยั่งยืนที่ยิ่งใหญ่ที่สุดในอาเซียน ตลอด 7 วันเต็ม 26 ก.ย. – 2 ต.ค. นี้ ที่ศูนย์การประชุมแห่งชาติสิริกิติ์**

**นายรุ่งโรจน์ รังสิโยภาส กรรมการผู้จัดการใหญ่ เอสซีจี กล่าวว่า** “ไลฟ์สไตล์ยุคใหม่ นอกจากจะเน้นเรื่องความสะดวกสบาย ปลอดภัยแล้ว ยังต้องไม่สร้างผลกระทบต่อสังคมและสิ่งแวดล้อมด้วย เอสซีจีได้นำนวัตกรรมและเทคโนโลยีดิจิทัลเพื่อตอบโจทย์เหล่านี้มาให้ทุกคนสัมผัสในงาน SUSTAINABILITY EXPO 2022 ซึ่งเกิดจากการทำงานร่วมกันระหว่างเอสซีจีและคนรุ่นใหม่หลากหลายสาขา เพื่อให้ทุกคนมีคุณภาพชีวิตที่ดี มีความสุข และได้ร่วมดูแลโลกไปพร้อมกันในทุก ๆ วัน”

เอสซีจี นำนวัตกรรม เทคโนโลยีดิจิทัลมาจัดแสดงในงาน ภายใต้คอนเซ็ปต์ “Sustainability for All” ที่จะชวนทุกคนก้าวสู่ไลฟ์สไตล์แห่งอนาคต ตอกย้ำความมุ่งมั่นตามแนวทาง ESG 4 Plus (มุ่ง Net Zero 2050 – Go Green – Lean เหลื่อมล้ำ – ย้ำร่วมมือ ภายใต้ความเชื่อมั่น โปร่งใส) โดยมี 3 ด้านให้สัมผัส ดังนี้

* **คุณภาพชีวิตดียั่งยืน (Sustainable Being)** อาทิ **“SCG Bi-ion”** ระบบไอออนกำจัดเชื้อโรคในอากาศ กำจัดเชื้อไวรัสและแบคทีเรีย สูงถึง 99% รวมถึงช่วยลดฝุ่น PM 2.5 **“Wellness Home Hub”** เทคโนโลยีเชื่อมโยงบริการด้านสุขภาพมาไว้ที่บ้านของทุกคน ส่งข้อมูลสุขภาพ-ติดตามอาการ-ปรึกษาแพทย์ได้เรียลไทม์
* **การอยู่อาศัยยั่งยืน (Sustainable Living)** อาทิ **“Trinity”** ระบบ IoT Ecosystem Platform ที่เชื่อมต่อการทำงานของนวัตกรรมต่าง ๆ ภายในบ้านได้อย่างสะดวกสบายในแพลตฟอร์มเดียว ทั้ง SCG Solar Roof Solutions, SCG Active AIRflowTM System และ SCG Active AIR Quality **“Smart Faucet”** ก๊อกน้ำอัจฉริยะสั่งงานด้วยเสียง ควบคุมการเปิด-ปิดน้ำสะดวก ประหยัดน้ำได้มากกว่าเดิม และ **“Mixed Reality”** เทคโนโลยีความเป็นจริงผสม ที่ช่วยให้อาชีพเสี่ยงอันตราย ฝึกฝนได้ยาก เช่น นักผจญเพลิง นักสํารวจอวกาศ สามารถฝึกอบรมได้เสมือนจริงโดยไม่ต้องอยู่ในสถานการณ์จริง
* **อนาคตยั่งยืน (Sustainable Future)** อาทิ **“SCG Solar Roof Solutions ระบบ Hybrid”** ระบบหลังคาโซลาร์ เทคโนโลยีไฮบริด มีแบตเตอรี่กักเก็บพลังงานไฟฟ้าสำหรับใช้ไฟฟ้าได้ทั้งกลางวันและกลางคืน ช่วยประหยัดสูงสุดถึง 60% **“CPAC BIM”** เทคโนโลยีดิจิทัลเพื่อการออกแบบก่อสร้างแม่นยำ ลดการสูญเสียทรัพยากร

นอกจากนี้ เอสซีจี ยังได้ร่วมแบ่งปันมุมมองด้านเทคโนโลยีและความยั่งยืน ในหลากหลายหัวข้อ อาทิ **หัวข้อ “Leading Sustainable Business”** ร่วมเสวนาโดย คุณรุ่งโรจน์ รังสิโยภาส กรรมการผู้จัดการใหญ่ เอสซีจี ในวันที่ 1 ต.ค. 2565 เวลา 11.00-12.00 น. ณ เวทีกลาง ชั้น G **หัวข้อ “เทคโนโลยีเพื่อชีวิตที่ดีกว่า”** ร่วมเสวนาโดย คุณอภิรัตน์ หวานชะเอม Chief Digital Officer เอสซีจี ในวันที่ 29 ก.ย. 2565 เวลา 13.00-14.00 น. ณ เวที Talk Stage ชั้น G และ **หัวข้อ “Idea Pitching: Youth for the Future”** โดยตัวแทนเยาวชนจากโครงการ Young Talent Program ของเอสซีจี ในวันที่ 1 ต.ค. 2565 เวลา 11.00-11.30 น. ณ เวที Talk Stage ชั้น G

**นายอภิรัตน์ หวานชะเอม Chief Digital Officer ธุรกิจซีเมนต์และผลิตภัณฑ์ก่อสร้าง เอสซีจี เผยว่า** “2 ปีที่ผ่านมา เอสซีจีได้ริเริ่มโครงการ Young Talent Program เพื่อเปิดพื้นที่ให้นิสิตนักศึกษามาร่วมพัฒนาเทคโนโลยีดิจิทัลเพื่อผู้คนและโลกยุคใหม่ในสนามจริง พร้อมมีเมนเทอร์ที่มีประสบการณ์จากเอสซีจีคอยให้คำแนะนำ โดยมีผู้เข้าร่วมโครงการเพื่อบ่มเพาะความรู้กว่า 1,100 คน และเข้าพัฒนานวัตกรรมร่วมกันกว่า 86 คน ทำให้เราเห็นว่าคนรุ่นใหม่มีศักยภาพครบเครื่องทั้ง Design Thinking, Future Thinking และ Sustainable Thinking ส่งผลให้มีนวัตกรรมใหม่ ๆ เกิดขึ้นกว่า 17 ชิ้น เช่น **“Naiyana”** เทคโนโลยีคอมพิวเตอร์มองเห็นได้ (Computer Vision) ผู้ช่วยนำทางให้ผู้พิการทางสายตาปลอดภัยจากสิ่งกีดขวางเหนือศีรษะ และ **“Brain Computer Interface”** เทคโนโลยีสั่งงานอุปกรณ์ IoT ด้วยคลื่นสมอง ช่วยให้ผู้ป่วยติดเตียงสามารถสื่อสารกับครอบครัวได้ ซึ่งได้นำมาจัดแสดงในงานนี้ด้วย นอกจากนี้ น้อง ๆ ยังสามารถนำทักษะความรู้ ประสบการณ์จากการร่วมโครงการไปประยุกต์ใช้พัฒนาเทคโนโลยีดิจิทัลอื่น ๆ ที่สนใจ ถือเป็นการเตรียมความพร้อมให้นักนวัตกรรมรุ่นใหม่ที่จะเป็นกำลังสำคัญของประเทศในอนาคต”

ผู้ที่สนใจสามารถร่วมสัมผัสนวัตกรรมเพื่อความยั่งยืนจากเอสซีจี ได้ที่บูธเอสซีจี ฮอลล์ 2 ชั้น G และเลือกซื้อสินค้ารักษ์โลกราคาสุดพิเศษ “คิด-จาก-ถุง” และ “สินค้าจาก SCGP” ที่ Marketplace ชั้น LG ณ ศูนย์การประชุมแห่งชาติสิริกิติ์ ตั้งแต่วันที่ 26 กันยายน – 2 ตุลาคม 2565 เวลา 10.00-21.00 น. เข้าร่วมงานโดยไม่มีค่าใช้จ่าย ดูรายละเอียดเพิ่มเติมได้ที่ https://sustainabilityexpo.com และติดตามนวัตกรรมและข่าวสารอื่นๆ ของเอสซีจีได้ที่ https://www.scg.com/esg และ https://scgnewschannel.com / Facebook: scgnewschannel / Twitter: @scgnewschannel หรือ Line@: @scgnewschannel

#####